CELEX: 62010FN0087
Language: mt
Date: 2010-09-24 00:00:00
Title: Kawża F-87/10: Rikors ippreżentat fl- 24 ta’ Settembru 2010 — Adriaens et vs Il-Kummissjoni

15.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/40
            
         Rikors ippreżentat fl-24 ta’ Settembru 2010 — Adriaens et vs Il-Kummissjoni
   (Kawża F-87/10)
   ()
   2011/C 13/78
   Lingwa tal-kawża: il-Franċiż
   
      Partijiet
   
   
      Rikorrenti: Stéphane Adriaens (Evere, il-Belġju) u oħrajn (rappreżentant: M. Casado García-Hirschfeld, avukat)
   
      Konvenuta: Il-Kummissjoni Ewropea
   
      Suġġett
   
   L-annullament tad-deċiżjoni tal-konvenuta, riprodotta fid-dikjarazzjonijiet tas-salarju tar-rikorrenti, li tillimita l-aġġustament tas-salarji tagħhom, minn Lulju 2009, għal żieda ta’ 1,85 % fil-kuntest tal-aġġustament annwali tar-remunerazzjonijiet u l-pensjonijiet tal-uffiċjali u tal-impjegati l-oħra fuq il-bażi tar-Regolament tal-Kunsill (UE, Euratom) Nru 1296/2009 tat-23 ta’ Diċembru 2009.
   
      Talbiet tar-rikorrenti
   
   
               —
            
            
               jannulla d-deċiżjoni kkontestata inkwantu tiffissa r-rata ta’ aġġustament tas-salarji għal 1,85 % skont ir-Regolament Nru 1296/2009, li jaġġusta b’effett mill-1 ta’ Lulju 2009 ir-remunerazzjoni u l-pensjonijiet tal-uffiċjali u tal-impjegati l-oħra tal-Komunitajiet Ewropej kif ukoll il-koeffiċjenti korrettivi applikati għal dawn ir-remunerazzjonijiet u l-pensjonijiet;
            
         
               —
            
            
               jagħti lir-rikorrenti l-benefiċċju tal-interessi moratorji, ikkalkolati skont ir-rata ffissata mill-Bank Ċentrali Ewropew, dovuti fuq l-ammont kollu li jikkorrispondi għad-differenza bejn is-salarji li jinsabu fid-dikjarazzjoniijiet tas-salarji minn Jannar 2010 u dawk ta’ regolarizzazzjoni għall-perijodu minn Lulju 2009 sa Diċembru 2009 u s-salarji li huma kellhom dritt għalihom, sad-data meta dawn is-salarji jiġu rregolarizzati;
            
         
               —
            
            
               tikkundanna lill-Kummissjoni Ewropea għall-ispejjeż.